Chuo Kikuu cha Sayansi na Teknolojia Mbeya

Chuo Kikuu cha Sayansi na Teknolojia Mbeya ni chuo kikuu cha umma kinachopatikana katika jiji la Mbeya, Tanzania. 

Chuo Kikuu cha Sayansi na Teknolojia Mbeya zamani kilijulikana kama chuo cha ufundi Mbeya. 

Historia
Chuo Kikuu cha Sayansi na Teknolojia Mbeya (Mbeya University of Science and Technology – MUST) kilianzishwa mwaka 1986 kama Chuo cha Ufundi Mbeya (Mbeya Technical College – MTC) kwa lengo la kutoa mafunzo ya ufundi stadi katika ngazi ya cheti, hasa katika fani za uhandisi na teknolojia, chini ya Serikali ya Jamhuri ya Muungano wa Tanzania. Mwaka 2005, MTC kiliboreshwa na kuwa Taasis ya Sayansi na Teknolojia Mbeya (Mbeya Institute of Science and Technology – MIST), hatua iliyopanua wigo wa mafunzo hadi ngazi za stashahada na shahada ya kwanza katika sayansi na teknolojia. Tarehe 29 Machi 2012, MIST ilipata leseni ya muda kutoka Tume ya Vyuo Vikuu Tanzania (TCU), na baadaye mwaka 2013 ilipewa Hati ya Chuo Kikuu (Charter), hivyo kuwa rasmi Chuo Kikuu cha Sayansi na Teknolojia Mbeya (MUST). MUST ni chuo kikuu cha umma kinacholenga kutoa elimu, kufanya utafiti na ubunifu katika nyanja za sayansi, uhandisi, teknolojia na tafiti tumizi, kwa ajili ya kuchangia maendeleo ya kijamii na kiuchumi ya Tanzania. Ili kupanua huduma za elimu ya sayansi na teknolojia, MUST ilianzisha Chuo Kishiriki cha Rukwa, ambacho kinatoa programu zenye mwelekeo wa ufundi na uhandisi. Kuanzia mwaka 2021, MUST ni miongoni mwa vyuo vikuu vinavyonufaika na Mradi wa Elimu ya Juu kwa Mageuzi ya Kiuchumi (Higher Education for Economic Transformation – HEET) unaofadhiliwa na Benki ya Dunia, kwa lengo la kuboresha miundombinu, ubora wa ufundishaji, tafiti na ushirikiano na sekta ya uzalishaji. Kupitia mradi wa HEET, MUST imejenga na kuendelea kujenga majengo ya kisasa ya kufundishia, maabara, warsha, pamoja na Kituo cha Ubunifu na Uhawilishaji Teknolojia (Centre for Innovation and Technology Transfer – CITT) kwa ajili ya kuimarisha mafunzo ya vitendo na ubunifu. Mnamo Julai 2024, Rais wa Jamhuri ya Muungano wa Tanzania, Mheshimiwa Dkt. Samia Suluhu Hassan, aliweka jiwe la msingi kwa majengo mapya ya kitaaluma na warsha katika Chuo Kishiriki cha MUST Rukwa, kama sehemu ya utekelezaji wa mradi wa HEET. Hadi kufikia mwaka 2025–2026, majengo mengi yaliyojengwa kupitia mradi wa HEET yamekamilika na kuanza kutumika, hali inayoiimarisha MUST kama kituo muhimu cha elimu ya sayansi, teknolojia na uhandisi nchini Tanzania.Tanzania.

 Marejeo 

 Viungo vya nje 
Wavuti ya chuo 

Jamii:Vyuo vikuu vya Tanzania
Jamii:Mkoa wa Mbeya